
ประกาศองค์การบริหารส่วนตำบลแหลมสอม
เรื่อง  มาตรการส่งเสริมความโปร่งใสในการจัดซื้อจัดจ้าง  
    ....................................................

		ตามยุทธศาสตร์ชาติว่าด้วยการป้องกันและปราบปรามการทุจริตแห่งชาติแลประกอบการประเมินคุณธรรมและความโปร่งใสในการดำเนินงานของหน่วยงานขอรัฐ(Integrity and Transparency Assessment:ITA)ประจำปีงบประมาณ ๒๕๖๒ และกำหนดให้หน่วยงานของรัฐดำเนินการจัดทำมาตรการส่งเสริมความโปร่งใสในการจัดซื้อจัดจ้างที่เป็นแนวทางของหน่วยงาน องค์การบริหารส่วนตำบลแหลมสอมจึงได้กำหนดมาตรการส่งเสริมความโปร่งใสในการจัดซื้อจัดจ้าง ดังนี้
		๑.ให้เจ้าหน้าที่ปฏิบัติหน้าที่เกี่ยวกับการจัดซื้อจัดจ้าง ดำเนินการบันทึกขั้นตอนการจัดซื้อจัดจ้างและการบริหารพัสดุภาครัฐ ให้เป็นไปตามระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ.๒๕๖๐ โดยดำเนินการในระบบเครือข่ายสารสนเทศของกรมบัญชีกลางผ่านระบบการจัดซื้อจัดจ้างภาครัฐ(E-Government Procurement System: e-GP) ตามวิธีการที่กรมบัญชีกลางกำหนดดังนี้
			(๑) จัดทำแผนการจัดซื้อจัดจ้าง
			(๒) การจัดทำร่างขอบเขตของงาน หรือรายละเอียดคุณลักษณะเฉพาะของพัสดุหรือรูปแบบรายการก่อสร้าง
			(๓) จัดทำรายงานขอซื้อขอจ้าง
			(๔) จัดทำรายงานผลการพิจารณา
			(๕) ประกาศผลผู้ชนะการซื้อหรือการจ้าง
			(๖) การทำสัญญา
			(๗) การบริหารสัญญา
		๒.ห้ามมิให้เจ้าหน้าที่ซึ่งปฏิบัติหน้าที่เกี่ยวกับการจัดซื้อจัดจ้างแสวงหาผลประโยชน์หรือยอมให้ผู้อื่นอาศัยอำนาจหน้าที่ของตนเองแสวงหาผลประโยชน์จากการจัดซื้อจัดจ้าง
		๓.ให้เจ้าหน้าที่ซึ่งปฏิบัติหน้าที่เกี่ยวกับการจัดซื้อจัดจ้าง ปฏิบัติต่อผู้เสนอราคาทุกรายอย่างเท่าเทียมกัน เพื่อสนับสนุนการแข่งขันราคาอย่างเป็นธรรม
		๔.เมื่อมีการร้องเรียนเรื่องความไม่โปร่งใสหรือทุจริตต่อหน้าที่เกี่ยวกับการจัดซื้อจัดจ้างจะต้องมีการตรวจสอบข้อเท็จจริงให้แล้วเสร็จโดยเร็วแล้วจึงแจ้งผลการดำเนินงานให้ผู้บังคับบัญชาและผู้ร้องเรียนทราบ

                   	จึงประกาศให้ทราบโดยทั่วกัน
	
			ประกาศ  ณ  วันที่  ๖  เดือน  มกราคม  พ.ศ. 256๓

